Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 861/11/8802	Košice I, 21.3.2012
EEČ : 2-63-65-2012

U Z N E S E N I E

Trestná vec:	obvinená XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: predavačka
Skutková veta:
dňa 01.07.2011 uzatvorila v kancelárii predajcu - XXXXX - XXXXX, miesto podnikania XXXXX na Szakayho ulici č. 1 v Košiciach na základe žiadosti Úverovú zmluvu o poskytnutí spotrebného úveru č. 4107003648 so spoločnosťou XXXXX na základe ktorej jej bola poskytnutá finančná hotovosť vo výške 1.200,-€ na kúpu plastových okien, doposiaľ neuhradila ani jednu splátku a v čase uzatvorenia zmluvy nebola zamestnaná v spoločnosti XXXXX, XXXXX XXXXX, tak ako deklarovala pri uzatváraní úverovej zmluvy, čím takto svojím konaním spoločnosti XXXXX, XXXXX spôsobila celkovú škodu vo výške 1.461,05,-€.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
60 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
Podľa § 216 ods. 3 Trestného poriadku obv. XXXXX ukladám v skúšobnej dobe uhradiť poškodenému spôsobenú škodu vo výške 1488,86,-€.
Odôvodnenie:
 Uznesením policajta Okresného riaditeľstva  PZ v Košiciach, odboru kriminálnej polície  XXXXX, sp. zn. ORP-2899/5-OEK-KE-2011 z 20.12.2011 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za  prečin úverového podvodu  podľa § 222 ods. 1 Trestného zákona pre skutok  ako je  uvedený vo výroku tohoto uznesenia.
Obvinená XXXXX XXXXX spáchanie skutku priznala v plnom rozsahu a svoje konanie oľutovala s tým, že spôsobenú škodu je ochotná poškodenému nahradiť.
V dňoch 15.02.2011 a 27.02.2012 sa obvinená zúčastnila  nepriamej mediácia na Okresnom súde XXXXX I, kde spísala Uznanie dlhu a zaviazala sa poškodenej spoločnosti XXXXX XXXXX, XXXXX  škodu v aktuálnej  výške 1488,86,-€ pravidelnými mesačnými splátkami minimálne vo výške 25,-€ počnúc mesiacom marec 2012 vždy najneskôr k 25 dňu v mesiaci. 
Priznanie obvinenej korešponduje aj s výpoveďami splnomocneného zástupcu poškodenej spoločnosti XXXXX a zabezpečenými listinnými dôkazmi, najmä úverovou zmluvou č. 4107003648, správou Sociálnej poisťovne a správou XXXXX, XXXXX
Po poučení podľa ustanovení § 216 a 217 Trestného poriadku dala obvinená dňa 17.01.2012 výslovný súhlas, aby prokurátor po skončení vyšetrovania predmetné trestné stíhanie podmienečne zastavil. 
Obvinená XXXXX je z miesta bydliska charakterizovaná všeobecne, doposiaľ nebola súdne trestaná.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam rozhodne prokurátor, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Podľa § 216 ods. 2 Trestného poriadku bola obvinenej určená skúšobná doba v trvaní 60 mesiacov, ktorá začína plynúť právoplatnosťou tohto rozhodnutia. V rámci tejto skúšobnej doby je obvinená povinná uhradiť poškodenej strane XXXXX  sumu 1488,86,-€.
S poukazom na všetky uvedené skutočnosti, keďže horná hranica predmetného trestného činu neprevyšuje 5 rokov, obvinená dala výslovný súhlas na podmienečné zastavenie trestného stíhania, k trestnému činu sa priznala a jeho spáchanie oľutovala, s poškodeným uzavrela dohodu o náhrade škody a vzhľadom na osobu páchateľa a okolnosti skutku, považujem rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor